stanford-oval/wikipedia huggingface dataset:
Aaltoripsimonni

| Aaltoripsimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ripsimonnit Mochokidae
Suku::  Synodontis
Laji::  flavitaeniatus
Kaksiosainen nimi
 Synodontis flavitaeniatus  Boulenger, 1919 
Katso myös
   Aaltoripsimonni Wikispeciesissä   Aaltoripsimonni Commonsissa 
Infobox OKNimi-testi OKIUCN-testi OK: 
Aaltoripsimonni (Synodontis flavitaeniatus) on ripsimonnien (Mochokidae) heimoon kuuluva makean veden kalalaji. Sen kuvasi tieteelle George Albert Boulenger vuonna 1919.
Aaltoripsimonni kasvaa yleensä korkeintaan 19,5 senttimetrin mittaiseksi. Laji on ruskehtava, ja sen kyljet ovat juovikkaiden täplien peittämät. Evät ja pyrstö ovat laikukkaat.
Aaltoripsimonnia tavataan Afrikasta. Kansainvälinen luonnonsuojeluliitto IUCN luokittelee aaltoripsimonnin elinvoimaiseksi lajiksi.
Aaltovektori

Aaltovektori, merkitään usein tunnuksella  {\boldsymbol {k}} tai  {\vec {k}}, osoittaa aallon (esimerkiksi fotoni- tai elektroni-) etenemissuuntaan ja on pituudeltaan  2\pi /\lambda \! (kts. aaltoluku)
Aaltovektorilla kuvataan esimerkiksi elektronin liikettä materiaalissa. Aaltovektoria kutsutaan myös liikemäärävektoriksi (esimerkiksi fotonin liikemäärä on  {\boldsymbol {p}}=\hbar {\boldsymbol {k}}).
Albert Rudolph Zuroweste

Albert Rudolph Zuroweste (26. huhtikuuta 1901 East St. Louis – 28. maaliskuuta 1987) oli yhdysvaltalainen roomalaiskatolinen piispa. Hänet vihittiin papiksi Bellevillen hiippakuntaan 8. kesäkuuta 1924 ja nimitettiin sen johtoon 29. marraskuuta 1947. Piispaksi vihkiminen seurasi 29. tammikuuta 1948. Pääkonsekraattorina toimi Joseph Henry Leo Schlarman, jota avustivat John Patrick Cody ja Joseph Maximilian Mueller.
Zuroweste osallistui Vatikaanin toiseen kirkolliskokoukseen. Hän jäi eläkkeelle 30. elokuuta 1976.
Alan Johnson

Alan Johnson
Alan Arthur Johnson (s. 27. toukokuuta 1950 Lontoo) on brittiläinen Työväenpuolueen poliitikko. Hän pääsi parlamenttiin ensimmäisen kerran vuonna 1997. Hän toimi Britannian opetusministerinä vuosina 2006–2007 ja terveysministerinä 2007–2010 Gordon Brownin hallituksessa.
Johnsonin isä lähti kotoa pojan ollessa kahdeksanvuotias, ja äitinsä kuoltua hän jäi orvoksi 12-vuotiaana, jolloin hän sai 15-vuotiaan siskonsa kanssa kunnan asunnon. Hän keskeytti koulun 15-vuotiaana ja täytti hyllyjä Tescolla, kunnes hänestä 18-vuotiaana tuli postimies. Hän liittyi Työväenpuolueeseen ja Union of Communication Workersiin (CWU) ja oli vuodesta 1987 täysipäiväisesti ammattiliiton tehtävissä. Hänestä tuli 1993 liiton pääsihteeri.
Ennen pääsyään parlamenttiin 1997 hän oli Työväenpuolueen sihteeristön tehtävissä. Hän sai ensimmäisen hallituspaikkansa kauppa- ja teollisuusministeriössä 1999.
Lähteitä

NS Profile – Alan Johnson, New Statesman, 29.11.2004.
Aittala

Aittala on suomalainen sukunimi, joka on muun muassa seuraavilla henkilöillä:
Anita Aittala (1927–2009), pika- ja keskimatkojen juoksija
Wiljam Aittala (1920–1993), teologi, uskonnollinen vaikuttaja ja kristillinen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Albert Salvadó

| Albert Salvadó |
| --- | --- |
 Albert Salvadó (2005).
Henkilötiedot
Syntynyt: 1. helmikuuta 1951 Andorra la Vella, Andorra
Kuollut: 3. joulukuuta 2020 (69 vuotta)
Ammatti:  kirjailija, tuotantoinsinööri
Kirjailija
Tuotannon kieli: katalaani, espanja
Aiheesta muualla
Kotisivut
Löydä lisää kirjailijoitaKirjallisuuden teemasivulta
Albert Salvadó i Miras (1. helmikuuta 1951 Andorra la Vella, Andorra – 3. joulukuuta 2020) oli andorralainen kirjailija, jonka töihin kuuluu romaaneja, lastentarinoita ja esseitä.
Salvadón romaanit yhdistävät usein historiallista fiktiota erilaisiin mystisiin aineksiin. Monet hänen teoksistaan ovat sijoittuneet muinaiseen Egyptiin ja Rooman valtakuntaan, mutta hänen töissään on myös nähtävissä katalonialaisen perinteen vaikutteita.
Satu Jääskeläinen

Satu Jääskeläinen (s. 4. huhtikuuta 1970) on suomalainen juoksija, jonka päämatkat olivat 400 ja 800 metriä. Hän edusti Pyhäjärven Pohtia, Tervon Urheilijoita, Joensuun Katajaa ja Lahden Ahkeraa. Häntä valmensivat Reijo Honkanen, Pauli Pakarinen ja Timo Hietanen.
Jääskeläinen edusti Suomea 800 metrin juoksussa vuoden 1993 MM-kisoissa Stuttgartissa ja vuoden 1994 EM-kisoissa Helsingissä. Splitin EM-kisoissa 1990 ja Helsingin EM-kisoissa 1994 hän juoksi Suomen 4 × 400 metrin viestijoukkueessa.
Jääskeläinen on kesäkuussa 2023 Suomen kaikkien aikojen tilastossa 800 metrillä kuudes.
Aikuisten SM-mitalit

| --- | --- |
 Ulkoradoilla Kultaa 1993 (400 m) ja 1994 (800 m)  Hopeaa 1990 ja 1991 (400 m)  Viestijuoksussa kultaa 1993 ja 1994 (4 × 400 m ja 4 × 800 m) :  Sisäradoilla Hopeaa 1990 (400 m) ja 1993 (800 m)
Henkilökohtaiset ennätykset

| --- | --- |
 Ulkoradoilla 100 m 12,14 (1990)  200 m 24,69 (1991)  400 m 53,28 (1993)  800 m 2.01,77 (1993) :  Sisäradoilla 60 m 7,96 (1990)  200 m 26,13 (1990)  200 m (ylipitkä) 25,33 (1990)  400 m 55,23 (1990)  400 m (ylipitkä) 54,86 (1990)  800 m 2.08,6 (1994)
1320

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

Kristofer II tulee Tanskan kuninkaaksi.
Syntyneitä

John Wycliffe, englantilainen Raamatun kääntäjä ja uskonpuhdistaja (kuoli 1384)
John Hawkwood, Englantilainen palkkasoturi (kuoli 1394)
Ukhaatu Khan, Mongolivaltakunnan suurkaani (kuoli 1370)
Rudolf, Lothringenin herttua (kuoli 1346)
Yuan-Kiinan keisari Mingzong (kuoli 1329)
Wykehamin Wilhelm, Winchesterin piispa (kuoli 1404)
Pietari I, Portugalin kuningas
Kuolleita

20. heinäkuuta - Armenian Kuningas Oshin (s. 1282)
Yuan-Kiinan keisari Renzong
Aasiankiuru

| Aasiankiuru |
| --- | --- |
 Aasiankiuru Kolkatassa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Kiurut Alauda
Laji::  gulgula
Kaksiosainen nimi
 Alauda gulgula  Franklin, 1831 
Alalajit
 Alauda gulgula gulgula  Alauda gulgula inconspicua 
Katso myös
   Aasiankiuru Wikispeciesissä   Aasiankiuru Commonsissa 
Infobox OKNimi-testi OKIUCN-testi OK: 
Aasiankiuru (Alauda gulgula) on Aasiassa elävä kiurulaji.
Koko ja ulkonäkö

Linnun pituus on 15,5–16,5 senttimetriä, siipien kärkiväli 26–30 senttimetriä ja paino 24–30 grammaa. Aasiankiuru muistuttaa suuresti kiurua, ollen kuitenkin hieman pienempi. Habitukseltaan se muistuttaa enemmänkin kangaskiurua. Lento on hidasta ja lepattelevaa. Laulukin on hyvin samankaltaista kuin kiurun laulu. Sukupuolet ovat samanvärisiä.
Esiintyminen

Aasiankiuru elää pääosassa Aasiaa Afganistanista Etelä-Siperiaan, Kiinaan, Filippiineille ja Sri Lankaan. Lajin kanta on elinvoimainen. Pääosa kannasta on paikkalintuja, osa pohjoisemmasta kannasta muuttaa etelämmäksi. Lajia tavataan harvinaisena Israelissa talviaikana. Sitä ei ole tavattu Suomessa.
Elinympäristö

Aasiankiuru elää samanlaisissa elinympäristöissä kuin kiuru, jonka se korvaa Aasian eteläisemmissä osissa, kuten viljelysaukeilla, niityillä, laitumilla ja muilla avomailla.
Lisääntyminen

Pesintä tunnetaan puutteellisesti mutta pääpiirteissään se lienee samanlainen kuin kiurun pesintä.
Ravinto

Siemensyöjä, joka syö myös hyönteisiä ja muita selkärangattomia.
Afrikan yleisurheiluliitto

Afrikan yleisurheiluliitto, CAA (Confédération Africaine d'Athlétisme) on afrikkalaisen yleisurheilun kattojärjestö. CAA toimii IAAF:n alueellisena liittona. Alueellisia liittoja on yhteensä kuusi. CAA koostuu kansallisista yleisurheiluliitoista, jotka ovat IAAF:n jäseniä. Ainoastaan IAAF:n hyväksymät liitot voivat liittyä CAA:n jäseniksi. Tällä hetkellä CAA:an kuuluu 53 kansallista liittoa. Afrikan yleisurheiluliiton päämaja on Dakarissa Senegalissa. CAA:n presidenttinä toimii kamerunilainen Hamad Kalkaba Malboum.
CAA järjestää Afrikan alueellisia mestaruuskilpailuja.
Aiheesta muualla

Virallinen sivu
1. syyskuuta

1. syyskuuta on gregoriaanisen kalenterin mukaan vuoden 244. päivä (245. päivä karkausvuonna). Vuodesta on jäljellä 121 päivää.
Syyskuun 1. päivästä alkaa ortodoksisen kirkon kirkkovuosi.
Suomen kansakouluissa koulutyö aloitettiin 1. syyskuuta.
Nimipäivät

suomalainen kalenteri: Pirkka
suomenruotsalainen kalenteri: Gottfrid
ortodoksinen kalenteri: Simeoni, Simana, Joosua
pohjoissaamenkielinen kalenteri: Birki
vanhemmissa kalentereissa: Aegidius, Aigidius, Alku, Egidius, Gideon, Salli, Samuel, Ägidius
Kuolleita

1159 – Hadrianus IV, paavi (s. 1100)
1648 – Marin Mersenne, ranskalainen matemaatikko (Mersennen alkuluku) (s. 1588)
1715 – Ludvig XIV, Ranskan kuningas (s. 1638)
1814 – Erik Tulindberg, suomalainen säveltäjä (s. 1761)
1838 – William Clark, yhdysvaltalainen tutkimusmatkailija (Lewisin ja Clarkin tutkimusretki) (s. 1770)
1961 – Eero Saarinen, amerikansuomalainen arkkitehti (s. 1910)
1968 – Lauri Holopainen, suomalainen kirjailija (s. 1909)
1968 – Akseli Gabriel Tolvanen ("Akseli Tola"), suomalainen näytelmäkirjailija (s. 1886)
1969 – Aili Konttinen, suomalainen kirjailija (s. 1906)
1970 – François Mauriac, vuoden 1952 Nobelin kirjallisuuspalkinnon saanut ranskalainen kirjailija (Thèrése - myrkyttäjätär) (s. 1885)
1972 – Pauli Soisalo, suomalainen lääkäri (s. 1900)
1977 – Ethel Waters, yhdysvaltalainen blues- ja jazz-laulaja ja näyttelijä (s. 1896)
1979 – Dag Englund, suomalainen arkkitehti (s. 1906)
1981 – Albert Speer, saksalainen varusteluministeri (Natsi-Saksan pääarkkitehti) (s. 1905)
1982 – Władysław Gomułka, Puolan puoluejohtaja (s. 1905)
1988 – Luis Alvarez, vuoden 1968 Nobelin fysiikanpalkinnon saanut yhdysvaltalainen fyysikko (s. 1911)
1993 – Eugen Malmstén, suomalainen muusikko, laulaja, orkesterinjohtaja, säveltäjä ja sanoittaja (s. 1907)
2000 – Olavi Ahonen, suomalainen näyttelijä (Tuntematon sotilas) (s. 1923)
2004 – Elis Kauppi, suomalainen taiteilija ja korusuunnittelija (s. 1921)
2008 – Donald LeRoi LaFontaine ("Don LaFontaine"), yhdysvaltalainen ääninäyttelijä  (s. 1940)
2014 – Martti Järvinen, suomalainen näyttelijä (s. 1938)
2016 – Raymond Daveluy, kanadalainen urkuri ja säveltäjä (s. 1926)
2016 – Kauko Kokko, suomalainen arkkitehti (s. 1923)
2016 – Jon Polito, yhdysvaltalainen näyttelijä (s. 1950)
2019 – Jukka Virtanen, suomalainen kulttuurin monitoimihenkilö (s. 1933)
2020 – Tuomo Kaminen, suomalainen toimittaja, tuottaja ja tietokilpailujuontaja (s. 1951)
2021 – Jean-Denis Bredin, ranskalainen asianajaja, kirjailija ja Ranskan akatemian jäsen (s. 1927)
Aittakorpi

| Aittakorpi |
| --- | --- |
Kaupunki:  Kotka, Suomi
Kaupunginosa nro:  16
Väkiluku:  2 592 (31.12.2016)
Postinumero(t):  48400
Aittakorpi on kaupunginosa Kotkan länsiosassa. Alue on omakoti- ja rivitaloaluetta. Aittakorven alue liitettiin laajan alueliitoksen yhteydessä Kymin kunnasta Kotkaan vuonna 1954, jonka jälkeen alue on kaavoitettu asuntoalueeksi. Kaupunginosa rajoittuu Karhuvuoren, Lankilan ja Sutelan kaupunginosiin.
Kaupunginosa kuuluu Länsi-Kotkan terveysaseman piiriin ja sen alueella sijaitsee muun muassa Aittakorven koulu, Kotkan liikuntakeskus, K-Market, kebab-pizzeria, kehitysvammaisten ryhmäkoti ja seurakuntatalo.
Aittakorven koulu ennen vuoden 2013 remonttia
Sambian maantiede

Sambia on sisämaavaltio eteläisessä Afrikassa.
Sambian kartta
Sambian maantiedettä määrittelee sen sijainti Afrikan eteläosan sisämaan ylängöllä. Lähes koko maa kuuluu sille nimen antaneen Sambesin valuma-alueeseen.
Sambian korkein kohta on 2 300-metrinen Mafinga-kukkuloiden osa. Matalin kohta on Sambesijoessa 329 metriä merenpinnasta.
Kallioperä ja mineraalivarat

Sambian kallioperä on monimuotoinen, sillä sen alueelle ulottuu kallioperän rakenteita neljästä eri suunnasta. Sieltä on jo kaivostoimintaa, ja on oletettavissa että tutkimuksissa löytyy lisää vielä hyödyntämättömiä malmi- ja mineraalivaroja: kultaa, kuparia, sinkkiä, lyijyä ja muita metalleja, timantteja ja safiireita.
Luonto ja luonnonsuojelu

Sambian ylänköalueen vallitseva kasvityyppi on miombo-savanni. Sen puukerrosta hallitsevat leimupuut (Brachystegia) ja pienet mnondopuut (Julbernardia), joiden alla kasvaa tuuhea heinikko. Kuivalla kaudella esiintyy ruohikkopaloja, mutta puiden karhea kaarna on sopeutunut toistuviin paloihin. Kuumissa kuivissa laaksoissa kasvaa mopane-metsää, jonka puulajeista mopanepuu on yleisin, mutta apinanleipäpuu näkyvin. Yli kymmenesosa maan metsistä on suojeltu kansallispuistoina tai luonnonsuojelualueina.
Sambesin yläjuoksulla, Bangweulun ja Lukangan alueilla ja Kafuen tasangolla tulvavesi peittää maata osan vuotta, ja kasvillisuus on avointa ruohikkoa, niittyä tai suota.
Sambiassa on 14 suurehkoa kansallispuistoa tai suojelualuetta, ja joukko pienempiä. Kafuen kansallispuisto lähellä Lusakaa on Sambian vanhimpia (perustettu vuonna 1950) ja maailman suurimpia – yli 22 400 neliökilometriä. Siellä on monia erilaisia antilooppeja sekä leijonia, leopardeja ja gepardeja. South Luangwan kansallispuisto Luangwa-joen varrella virtahepoineen, kirahveineen ja seeproineen on Sambian kuuluisimpia.
Nisäkkäitä elää varsinkin tulvaniityillä, kuten Luangan ja Kafuen laaksoissa. Salametsästys on verottanut rankasti sarvikuonojen ja norsujen kantaa. Sambian kansallislintu kiljumerikotka elää avoimilla vesialueilla.
Victorian putoukset Zimbabwen rajalla on Sambian ainoa kohde Unescon maailmanperintöluettelossa.
Ilmasto

Vaikka Sambia sijaitsee tropiikissa, sen korkeus tekee ilmastosta ihmiselle miellyttävän. Pasaatien kohtaamisvyöhyke kulkee maan yli auringon zeniittiasemaa seuraten ja aiheuttaa selvän sadekauden ja kuivan kauden vaihtelun. Sateita saadaan eniten lokakuun ja helmikuun välisenä aikana. Korkeimmilla ylänköalueilla kilometrin yläpuolella on kuivalla kaudella toisinaan öisin jopa pakkasta.
Seeproja Mosi-oa-Tunyan luonnonsuojelualueella
Kesäkuinen Sambia satelliittikuvassa
1530-luku

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtui vuosikymmenen aikana

1532
Espanjalaiset aloittivat inkavaltion valloituksen.
1533
Iivana Julma nousi Moskovan suuriruhtinaaksi.
Englannin kuningas Henrik VIII mitätöi avioliittonsa Katariina Aragonialaisen kanssa, mikä aloitti Englannin uskonpuhdistuksen.
1534
Paavali III valittiin paaviksi.
Sanna Siltakorpi

Sanna Siltakorpi (s. 22. toukokuuta 1987 Parkano) on suomalainen kenttäratsastaja. Siltakorven ykköshevonen on ruotsinpuoliveriruuna Bofey Click.
| Sanna Siltakorpi> Henkilötiedot |
| --- | --- |
Syntynyt: 22. toukokuuta 1987 (ikä 37) Parkano, Suomi
Kansalaisuus:   Suomi
Ammatti:  kilparatsastaja, valmentaja
Uran tiedot
Laji:  kenttäratsastus
Seura:  Tampereen Ratsastusseura ry
 Tietolaatikko päivitetty 16. huhtikuuta 2021 
Siltakorpi on kuulunut kenttäratsastuksen maajoukkueeseen vuodesta 1999 ja kilpaillut kansainvälisellä tasolla menestyksekkäästi poni-ikäisestä asti. Hän on suorittanut Ypäjän Hevosopistolla hevosen ammattivalmentajan tutkinnon,  opiskellut remonttiratsastajaksi ja hevosenhoitajaksi, sekä suorittaa Ypäjällä valmentajan ammattitutkintoa.  Siltakorpi on edustanut Suomea kahdesti MM-kilpailuissa ja kahdeksasti EM-kilpailuissa. Vuoden 2014 maailmanmestaruuskilpailuissa hän tuli sijalle 26 hevosella Lucky Accord. Lisäksi hän on sijoittunut Nations Cup -osakilpailuissa, ja hänellä on useita SM- ja PM-mitaleita.
Siltakorpi kilpaili Pariisin olympialaisissa 2024. Hän keskeytti ennen rataestekoetta Bofey Click -hevosessa havaitun vamman vuoksi. Hän oli siinä vaiheessa kilpailussa 40. sijalla.
Siltakorpi nimettiin vuonna 2018 Suomen kenttäratsastusmaajoukkueen valmentajaksi, ja vuodesta 2019 hänellä on ollut päävastuu joukkueen valmentamisesta.
Siltakorven avopuoliso Elmo Jankari on myös kenttäratsastaja. Pariskunta asui vuosia Saksassa, Warendorfissa, mutta he muuttivat takaisin Suomeen vuonna 2020. Vuoden 2021 alussa he aloittivat yhteistyön Ypäjän Hevosopiston kanssa ja siirtyivät hevosineen Niinisalosta Ypäjälle. Siltakorvella ja Jankarilla on yhteinen brändi Siltakorpi-Jankari Eventing.
Arvokilpailut

Arvokilpailumenestys
2007 nuorten EM, Blair Castle, Iso-Britannia, 34. sija, joukkue 7. sija, hevosella Baro
2008 nuorten EM, Kreuth, Saksa 18. sija, hevosella Lucky Accord
2009 EM Fontainebleau, Ranska, 20. sija, hevosella Lucky Accord
2010 MM-kilpailut, Kentucky, USA, 51. sija, hevosella Lucky Accord
2011 EM Luhmühlen, Saksa, 38. sija, hevosella Lucky Accord
2013 EM Malmö, Ruotsi 20. sija, hevosella Lucky Accord
2013 PM Malmö, Ruotsi – kultamitali, hevosella Bofey Bridge
2014 MM Caen, Normandia 26., hevosella Lucky Accord
2015 EM-kilpailut, Blair Castle, Iso-Britannia, kesk. maastossa, hevosella Lucky Accord
2015 Nuorten hevosten MM, Le Lion d'Angers, Ranska, 23.sija, hevosella Bofey Click
2016 Nuorten hevosten MM, Le Lion d'Angers, Ranska, keskeyttänyt, hevosella Bofey Click
2019 EM, Luhmülen, Saksa, keskeyttänyt, hevosella Bofey Click
2021 EM, Avenches, Sveitsi, keskeyttänyt, Bofey Click
2024 Olympialaiset, Pariisi, Ranska, keskeyttänyt, Bofey Click
Suomenmestaruusmitalit

Suomenmestaruusmitalit kenttäratsastuksessa
Senioreiden SM-kulta vuonna 2020 hevosella Bofey Click
Senioreiden SM-kulta vuonna 2016 hevosella Lucky Accord
Nuorten ratsastajien SM-kulta vuonna 2008 hevosella Lucky Accord
Nuorten ratsastajien SM-hopea vuonna 2007 hevosella Lucky Accord
Junioreiden SM-kulta vuonna 2005 hevosella Elvira Madigan II
Poniratsastajien SM-kulta vuonna 2003 ponilla Golden Heart
Poniratsastajien SM-pronssi vuonna 2002 ponilla Beshmet
Poniratsastajien SM-kulta vuonna 2001 ponilla Beshmet
Poniratsastajien SM-kulta vuonna 2000 ponilla Beshmet
Poniratsastajien SM-hopea vuonna 1999 ponilla Beshmet
Akti

Akti voi tarkoittaa:
akti, filosofiassa eräs ilmiötyyppi; subjektin objektiin kohdistuva akti; teko
puheakti, lingvistiikan ja kielifilosofian termi
yhdyntä
näytelmän yms. osa
Akti, Kauko Röyhkän albumi
alastontutkielma
asiakirja
juhlallinen toimitus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akti”, voi hakea sivunnimihaulla, laajalla sivunnimihaulla tai tekstihaulla.
SES-9

| SES-9 |
| --- | --- |
 SES-9:n laukaissut Falcon 9 -raketti laukaisualustalla 22. helmikuuta 2016.
COSPAR ID:  2016-013A
SATCAT №:  41380
Organisaatio:  SES
Valmistaja:  Boeing
Tehtävätyyppi:  tietoliikennesatelliitti
Laukaisu:  4. maaliskuuta 2016 23.35 UTC Cape Canaveral AFS SLC-40
Laukaisualus:  Falcon 9 Full Thrust
Tehtävän kesto:  ~15 vuotta (suunniteltu)
Satelliittirunko:  BSS-702HP
Massa:  5 271 kg
Kiertorata
Viitejärjestelmä:  Maakeskeinen
Kiertorata:  GEO
Pituuspiiri:  108,2° E
Isoakselin puolikas:  42241 km
Eksentrisyys:  0,0000489
Inklinaatio:  0,1°
Kiertoaika:  1440,0 min
Apogeum:  35872,2 km
Perigeum:  35868,0 km
Epookki:  31. toukokuuta 2016 23.35 UTC
Aiheesta muualla
Virallinen sivusto
SES-9 on luxemburgilaisen SES:n operoima geostationaarinen tietoliikennesatelliitti, joka laukaistiin 4. maaliskuuta 2016 SpaceX:n Falcon 9 Full Thrust -raketilla. Satelliittia voidaan käyttää DTH-lähetyksiin ja laajakaistayhteyden lähettämiseen sekä mobiiliverkkojen ja Internetin runkoverkon välisenä backhaul-yhteytenä. SES-9:n palvelualueeseen kuuluvat Kaakkois-Afrikka, Lähi-itä, Etelä- ja Itä-Aasia sekä osia Oseaniasta.
Satelliitti oli SpaceX:n päivitetyn Falcon 9 Full Thrust -raketin toinen laukaisu ja ensimmäinen geostationaariselle siirtoradalle. SES-9 oli myös laukaisuhetkellään raskain SpaceX:n Falcon 9 -raketin GTO-radalle viemä hyötykuorma noin 5 300 kilogramman massallaan.
Satelliitti

SES-9 on Boeingin valmistama satelliitti, joka rakentuu yhtiön BSS-702HP-satelliittirungon ympärille. Satelliitti on varustettu 81:llä Ku-kaistan transponderilla, ja painaa 5 271 kilogrammaa
SES-9 on tarkoitus sijoittaa kiertoradalla segmentille 108,2° itäistä pituutta, josta se palvelee 22,29 miljoonan aasialaisen kotitalouden tietoliikennettä. Satelliitti tuo alueelle uutta siirtokapasiteettia, minkä lisäksi se korvaa käytöstä poistuvan vuonna 2000 laukaistun NSS-11-tietoliikennesatelliitin, joka oli siirtynyt SES:lle Americom-yhtiön oston yhteydessä. Noin 15 vuoden käyttöiälle suunniteltu NSS-11 siirretään korvaamisensa jälkeen toiselle kiertoratasegmentille, missä sen on tarkoitus jatkaa toimintaansa.
SES-9 sijoittuu samalle kiertoratasegmentille SES-7-satelliitin kanssa, jonka SES osti konkurssin tehneeltä ProtoStar-yhtiöltä. SES-7 on toiminut yhteistyössä NSS-11-satelliitin kanssa, ja sen käyttöä on tarkoitus jatkaa myös SES-9:n kanssa.
SES-9-satelliittia voidaan käyttää DTH-lähetyksiin ja laajakaistayhteyden lähettämiseen sekä mobiiliverkkojen ja Internetin runkoverkon välisenä backhaul-yhtetytenä. SES-9:n palvelualueeseen kuuluvat Kaakkois-Afrikka, Lähi-itä, Etelä- ja Itä-Aasia sekä osia Oseaniasta.